Die Reddingsdaadkongres van 2009 is Eerstens ’n terugkyk na die positiewe gevolge van die 1939-kongres. Tweedens is dit ’n rondkyk om ons, om Afrikaners bewus te maak van die vernietigende gevolge van die ‘nuwe’ armoede in hul midde. Derdens is dit ’n vooruit kyk na oplossings vir die volgende 70 jaar.
Die bekende akteurspaar Carel Trichardt en Petru Wessels skryf ’n spesiale woordbeeld wat vir die eerste keer die lyding van Afrikaner-armoede op ’n treffende wyse gaan uitbeeld. Die kongres word op Woensdagaand 21 Oktober geopen met hierdie unieke woordbeeld wat opgevoer word in die Voortrekkermonument. Na die tyd is daar ’n kaas-en-wyn geleentheid saam met die akteurs.
As jy graag die kongres wil bywoon of afgevaardigdes wil stuur klik hier om elektronies in te skryf of laai die inskrywingsvorm af en faks terug na 012 664 1295.